Izwi rokuti kuza rinowanikwa kuChiShona chakare richireva kuuya. Mazita anoumbwa pakuti kuza anosanganisira: Muza; Muzamhindo; Muzanenhamo; Muzanebanga; Muzanarwo; Muzanagwo naChaza. Garwe haridyi chebamba, charo chinoza neronga. VaRundi vanoti kuzanira (to bring to, for) vachireva kuunzira. VaRundi vanoti kuzana (to bring with) vachireva kuuya necharehwa. VaRundi vanoti kuzanana (to bring with one, to come together) kureva kuungana pamwe. VaNyoro vanoti -izire kana izirire (come for, come upon). VaNyungwe neGiryama vanoti kudza (advent, to come). Sokuti kudza kwa nganya (advent of so-and-so). VaKongo neVaZigula vanoti kwiza (to come) vachireva kuuya. VaTeke vanoti uya (v, to come) kureva kuuya.